Patinatoarea Ekaterina Alexandrovskaya a decedat la numai 20 de ani.
Sportiva Ekaterina Alexandrovskaya a murit vineri, la Moscova, la doar 20 de ani. Patinatoarea a concurat pentru Australia în proba de patinaj artistic, la Jocurile Olimpie de Iarnă din 2018. Cauza morții nu a fost încă dezvăluită.
Ekaterina Alexandrovskaya, sportivă născută în Rusia, dar care a concurat pentru Australia la Jocurile Olimpice de Iarnă din 2018, a murit la numai 20 de ani, a informat Uniunea Internațională de Patinaj.Cauza morții nu a fost deocamdată dezvăluită."Uniunea este șocată de aflarea acestor vești", a spus președintele UIP, Jan Dijkema. "A fost o patinatoarea extrem de talentată, care va lipsi sportului nostru. Transmitem cele mai sincere condoleanțe familiei, prietenilor și colegilor ei", a adăugat acesta.Alexandrovskaya a concurat alături de partenerul Harley Windsor, care s-a declarat, de asmenea, devastat la aflarea veștii. Cei doi au făcut pereche până la începutul acestui an, când au trebuit să se separe, din cauza problemelor de sănătate ale sportivei.Antrenorul ei, Andrei Khekalo, a declarat că Alexandrovskaya a fost diagnosticată cu epilepsie la începutul acestui an.